CELEX: 51995PC0649
Language: da
Date: 1995-12-11
Title: Forslag til RÅDETS FORORDNING (EF) om ændring af forordning (EØF) nr. 1602/92 om midlertidig undtagelse fra anvendelse af Fællesskabets antidumpingforanstaltninger ved import af visse følsomme varer til De Kanariske Øer

Avis juridique important

|

51995PC0649

Forslag til RÅDETS FORORDNING (EF) om ændring af forordning (EØF) nr. 1602/92 om midlertidig undtagelse fra anvendelse af Fællesskabets antidumpingforanstaltninger ved import af visse følsomme varer til De Kanariske Øer  /* KOM/95/649 ENDEL - ACC 95/0335 */  

EF-Tidende nr. C 054 af 23/02/1996 s. 0004

Forslag til Rådets forordning (EF) om ændring af forordning (EØF) nr. 1602/92 om midlertidig undtagelse fra anvendelse af Fællesskabets antidumpingforanstaltninger ved import af visse følsomme varer til De Kanariske Øer (96/C 54/05) KOM(95) 649 endelig udg. - 95/0335(ACC)(Forelagt af Kommissionen, den 11. december 1995)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 113,under henvisning til forslag fra Kommissionen,under henvisning til udtalelse fra Europa-Parlamentet, ogud fra følgende betragtninger:Ved forordning (EØF) nr. 1602/92 (1) indførtes en særlig ordning for opkrævning af antidumpingtold ved import af visse følsomme varer til De Kanariske Øer; ordningen skal sikre optimale betingelser for forsyning med disse varer under hensyn til de særlige vanskeligheder for en bestemt lokal produktion bestemt til det lokale forbrug og turisme og/eller for at lette adgangen til endelige forbrugsgoder;i henhold til artikel 1, stk. 2, i forordning (EØF) nr. 1602/92 og bilag II dertil består den særlige ordning i fritagelse for erlæggelse af antidumpingtold i perioden fra den 1. juli 1991 til den 31. december 1995 og gradvis opkrævning af antidumpingtolden i årlige rater på 20 % fra den 1. januar 1996, indtil denne told opkræves fuldstændigt den 1. januar 2000;de kompetente spanske myndigheder anmodede i brev af november 1995 om, at den første periode for fritagelse af erlæggelse af antidumpingtold forlænges et år, således at den gradvise opkrævning af denne told først starter den 1. januar 1997; en lignende forlængelse påtænkes i øvrigt i forbindelse med den gældende suspension af satserne i den fælles toldtarif for samme varer ved import til De Kanariske Øer i henhold til Rådets forordning (EØF) nr. 1605/92 (2);det vil være hensigtsmæssigt at give de erhvervsdrivende på De Kanariske Øer endnu et år til at tilpasse sig til den nye toldordning, der er ved at blive indført;der er ganske enkelt tale om at fastsætte den særlige ordning vedrørende antidumpingtold på en anden måde i den overgangsperiode, der udløber den 31. december 2000, og som indførtes i henhold til artikel 6, i Rådets forordning (EØF) nr. 1911/91 af 26. juni 1991 om anvendelse af fællesskabsretten på De Kanariske Øer (3);artikel 1, stk. 2, i forordning (EØF) nr. 1602/92 og bilag II dertil bør ændres -UDSTEDT FØLGENDE FORORDNING:Artikel 1 Artikel 1, stk. 2, i forordning (EØF) nr. 1602/92 affattes således:»Den i stk. 1 omhandlede særlige ordning består i:- fritagelse for erlæggelse af antidumpingtold i perioden fra den 1. juli 1991 til den 31. december 1996- gradvis opkrævning af tolden fra den 1. januar 1997 efter angivelserne i bilag II.«Artikel 2 I bilag II i forordning (EØF) nr. 1602/92 opstilles tabellen »Tidsplan for den gradvise opkrævning af antidumpingtold ved import til De Kanariske Øer af de i bilag I omhandlede varer« således:>TABELPOSITION>Artikel 3 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Den anvendes fra den 1. januar 1996.Denne forordning er bindende i alle enkeltheder og gælder umiddelbart i hver medlemsstat.(1) EFT nr. L 173 af 27. 6. 1992, s. 24. Forordningen er ændret ved forordning (EF) nr. 3257/94 (EFT nr. L 339 af 29. 12. 1994, s. 8).(2) EFT nr. L 173 af 27. 6. 1992, s. 31.(3) EFT nr. L 171 af 29. 6. 1991, s. 1. Forordningen er ændret ved forordning (EØF) nr. 284/92 (EFT nr. L 31 af 7. 2. 1992, s. 6).